**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.06.2019, ora 08.00 – 25.06.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 25.06.2019, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la 24.06.2019, la ora 12:45, **AVERTIZAREA HIDROLOGICĂ Nr. 46 – COD GALBEN/COD PORTOCALIU**, valabilă în intervalul *24.06.2019, ora 13:00 – 25.06.2019, ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Călmăţui, Vedea, Argeş, Ialomiţa, Siret, Prut, râurile din Dobrogea şi afluenţii mici ai Dunării aferenţi sectorului amonte Porţile de Fier II*, cu posibile depăşiri ale **COTELOR DE APĂRARE.**

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BACĂU, BIHOR, BISTRIȚA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANȚA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREȘ, MEHEDINŢI, MUREȘ, NEAMŢ, OLT, PRAHOVA, SATU MARE, SIBIU, SĂLAJ, SUCEAVA, TELEORMAN, TIMIŞ, TULCEA, VASLUI, VÂLCEA și VRANCEA (39 prefecturi)– COD GALBEN*;

*- ARGEŞ, BACĂU, BISTRIȚA-NĂSĂUD, BOTOŞANI, CARAŞ-SEVERIN, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IAŞI, ILFOV, MEHEDINŢI, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, VASLUI, VÂLCEA și VRANCEA (25 prefecturi) - COD PORTOCALIU*.

**RÂURI**

**Debitele au fost, în general, în creștere** ca urmare a precipitațiilor prevăzute și propagării, exceptând cursul mijlociu şi inferior al Prutului unde au fost în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri cu posibile depășiri ale **COTELOR DE APĂRARE**, în special pe unele râuri din sudul, nordul și centrul țării, precum și în zonele de deal și munte, ca urmare a precipitațiilor, sub formă de averse torențiale, însemnate cantitativ, prognozate.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Crișuri, Târnava Mare, Bega, Pogăniș, Bârzava, Ialomița, Buzău, Trotuș, Bistrița, Moldova, Suceava, bazinele superioare ale Timișului, Oltului, Argeșului, pe cele din Dobrogea, pe cursurile Jiului și Prutului și cursurile inferioare ale Barcăului, Vedei și Jijiei.

Se situează peste:

- **COTA DE INUNDAŢIE** râul Prut la staţia hidrometrică Şiviţa (435+35)-jud.GL;

- **COTA DE ATENŢIE** râurile la staţiile hidrometrice: Cigher – Chier (300+14)-jud. AR, Cerna – Măciuca (200+50)-jud. VL, Cungrea Mică – Căzăneşti (200+5)-jud. VL, Bolatău – Poiana Largului (200+10)-jud. NT, Prut - Oancea (440+61)-jud. GL.

În interval s-a situat peste:

- **COTELE DE ATENȚIE** râurile la stațiile hidrometrice: Bega – Chizătău (200+2)-jud. TM Teleajen – Vălenii de Munte (230+10)-jud. PH, Teleajen – Moara Domnească (350+48)-jud. PH.

În interval a fost emisă o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ nr. 46** din 24.06.2019.

**Debitele vor fi în general în scădere** exceptând cursurile mijlocii şi inferioare ale Someşului, Mureşului, Begăi, Bârzavei, Jiului, Argeşului, Ialomiţei şi Siretului unde vor fi în creştere prin propagare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri cu posibile depășiri ale **COTELOR DE APĂRARE**, pe unele râuri din sud-vestul și nord–estul țării, centrul și estul țării, precum și în zonele de deal și munte, ca urmare a precipitațiilor însemnate cantitativ prevăzute sub formă de aversă.

Se vor mai situa peste **COTA DE INUNDAŢIE** râul Prut la staţia hidrometrică Şiviţa (435+30)-jud. GL și peste **COTA DE ATENŢIE** râul Prut la staţia hidrometrică Oancea (440+55)-jud. GL.

Se menține în vigoare **AVERTIZAREA HIDROLOGICĂ nr. 46** din 24.06.2019.

**DUNĂRE**

**Debitul la intrarea în ţară (secţiunea Baziaş) în intervalul 24.06 – 25.06.2019 a fost în scădere, având valoarea de 6800 m3/s**, peste media multianuală a lunii iunie (6400 m3/s).

Pe tot sectorul aval de Porţile de Fier, debitele au fost în scădere.

Din datele primite la ora 06:00, nivelurile se situează peste **FAZA I DE APĂRARE** la stațiile hidrometrice: Isaccea (380+51) – jud. TL și Tulcea (320+33) – jud. TL.

Se menţine în vigoare **AVERTIZAREA HIDROLOGICĂ nr. 40** din 14.06.2019.

**Debitul la intrarea în ţară (secţiunea Baziaş) va fi în scădare (6500 m3/s).**

Pe tot sectorul aval de Porţile de Fier, debitele vor fi în scădere.

Nivelurile se vor situa peste **FAZA I DE APĂRARE** pe sectorul Isaccea – Tulcea, cu valori cuprinse între 30-50 cm.

Se menţine în vigoare **AVERTIZAREA HIDROLOGICĂ nr. 40** din 14.06.2019.

***Se situează în faza I de apărare următoarele sectoare de dig:***

- Topalu I, Hâșova-Ciobanu (C7 km 2+500, C6 km 13+950), Ciobanu-Garliciu (km 21+ 950) (jud. Constanța);

- Tulcea-Nufăru, Pardina, Sf. Gheorghe, Crișan, Mila 23, Letea, Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa-Carcaliu, 23 August-Grindu, Grindu-Canton km 30 (din administrarea ANAR) (jud. Tulcea).

***Se situează în faza a II-a de apărare următoarele sectoare de dig***:

- Ciobanu-Garliciu (km 19+150, km 25+ 450) (jud. Constanța);

- Ciulineț–Isaccea, Smârdan-23 August I, Smârdan-23 August II, R3, Canton km 30-Ciulineț, T. Vladimirescu (din administrarea ANAR); Măcin, Smârdan, Chilia Veche (din administrarea consiliilor locale) (jud. Tulcea).

***Se situează în faza a III-a de apărare următoarele sectoare de dig:***

- Gorgova, R4 (din administrarea ANAR); Nufăru-Victoria (din administrarea consiliilor locale); Șosea Măcin-Smârdan (din administrarea CNAIR) (jud. Tulcea).

**2.** **Situaţia meteorologică în intervalul 24.06.2019, ora 09.00 –25.06.2019, ora 06.00**

**Administraţia Naţională de Meteorologie** (A.N.M.) a emis la 24.06.2019, la ora 10:30, **AVERTIZAREA METEOROLOGICĂ Nr. 58**, conform căreia:

**- INFORMARE METEOROLOGICĂ:** „*Instabilitatea atmosferică va fi temporar accentuată, luni (24 iunie) în cea mai mare parte a țării, iar marți (25 iunie) mai ales în regiunile sudice, estice și centrale. Vor fi perioade în care se vor semnala averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp.Vremea va fi călduroasă în cea mai mare parte a țării. Disconfortul termic se va accentua treptat, iar indicele temperatură-umezeală (ITU) va atinge și depăși ușor pragul critic de 80 de unități, luni (24 iunie) local, îndeosebi în regiunile estice și sud-estice, iar marți (25 iunie), pe arii relativ extinse în zonele de câmpie și de podiș.”*

**- MESAJ 1 AVERTIZARE METEOROLOGICĂ**

**COD GALBEN:** „*În intervalul 24 iunie, ora 10:30 – 24 iunie, ora 23.00, în cea mai mare parte a țării vor fi perioade cu instabilitate atmosferică accentuată ce se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 20...25 l/mp și pe arii restrânse 40...50 l/mp.”*

**COD PORTOCALIU:** „*În intervalul 24 iunie, ora 12 – 24 iunie, ora 23.00, în județele Suceava, Botoșani, Neamț, Bacău, Argeș, Dâmbovița, Teleorman, Gorj, Vâlcea, Olt, Dolj, precum și în zona de munte a județelor Vrancea și Prahova instabilitate atmosferică va fi accentuată și se va manifesta prin intervale cu averse torențiale, intensificări ale vântului, vijelii, grindină și frecvente descărcări electrice. În intervale scurte de timp sau prin acumulare, se vor înregistra cantități de apă ce vor depăși 40 l/mp și izolat 50...70 l/mp.”*

**- MESAJ 2 ATENȚIONARE METEOROLOGICĂ**

**COD GALBEN:** „*În intervalul 24 iunie, ora 23.00 – 25 iunie, ora 06.00, în Oltenia, vestul și sud-vestul Munteniei, nordul și vestul Moldovei, vor mai fi perioade cu instabilitate atmosferică, ce se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 20...25 l/mp și izolat 35...40 l/mp.”*

Această **AVERTIZARE METEOROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*-toate prefecturile (42 prefecturi) – INFORMARE METEOROLOGICĂ;*

*-ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (41 de prefecturi) - COD GALBEN (MESAJ 1);*

*-ARGEŞ, BACĂU, BOTOŞANI, DÂMBOVIŢA, DOLJ, GORJ, NEAMŢ, OLT, PRAHOVA, SUCEAVA, TELEORMAN, VÂLCEA şi VRANCEA (13 prefecturi)-COD PORTOCALIU (MESAJ 1);*

*- ARGEŞ, BACĂU, BOTOŞANI, DOLJ, GIURGIU, GORJ, MEHEDINŢI, NEAMŢ, OLT, SUCEAVA, TELEORMAN şi VÂLCEA (12 prefecturi)-COD GALBEN (MESAJ 2).*

**ÎN ŢARĂ**

Vremea s-a menținut în general instabilă în cea mai mare parte a țării, iar în orele amiezii a fost călduroasă, local în sud-est și izolat în nord-vest. Cerul a fost variabil, iar din a doua parte a zilei instabilitatea atmosferică a fost pronunțată și s-a manifestat prin accentuarea înnorărilor și perioade în care s-au semnalat averse ce au avut mai ales caracter torențial, frecvente descărcări electrice, intensificări de scurtă durată ale vântului (la rafală, local înregistrându-se viteze cuprinse în general între 50 și 70 km/h, și izolat de peste 80 km/h în sud-est (până la 100 km/h în nordul județului Tulcea)), vijelii (consemnate fiind cele de pe raza județelor Iași, Brăila, Buzău, Constanța, Teleorman și Vâlcea) și căderi de grindină (din datele colectate la stațiile meteorologice și hidrologice, consemnate fiind cele de pe raza județului Constanța). Cantitățile de apă înregistrate până la transmiterea prezentului raport, local au depășit 25 l/mp și pe arii restrânse 40...50 l/mp (până la 71 l/mp în județul Teleorman, 62 l/mp în județul Olt, 45 l/mp în județul Constanța și până la 44 l/mp în județul Prahova). Disconfortul termic s-a menținut ridicat în orele amiezii, în cea mai mare parte a Dobrogei, local în Muntenia și pe arii restrânse în Moldova, unde indicele temperatură-umezeală (ITU) a atins și depășit ușor pragul critic de 80 de unități. Temperaturile maxime s-au încadrat între 24 de grade la Întorsura Buzăului și 34 de grade la Călărași, iar la ora 06.00 erau 15 grade la Miercurea Ciuc, Câmpeni, Brașov și Câmpulung și 24 de grade la Sulina, Gura Portiței și Constanța-dig.

***Observație:*** *de ieri de la ora 06.00 au fost în vigoare 35 de mesaje pentru fenomene meteorologice periculoase imediate, emise după cum urmează:*

*- 31 avertizări cod portocaliu: 8 de SRPV Bacău, 7 de CNPM pentru Muntenia, 5 de SRPV Constanța, 4 de SRPV Cluj și 3 de SRPV Timișoara;*

*- 4 atenționări cod galben: 2 de SRPV Constanța și 1 de SRPV Cluj-Napoca, 1 de SRPV Sibiu.*

**LA BUCUREŞTI**

Vremea călduroasă a persistat, în orele amiezii disconfortul termic s-a menținut accentuat, iar indicele temperatură-umezeală (ITU) a atins și depășit ușor pragul critic de 80 de unități. Cerul a fost variabil, cu înnorări temporar accentuate după-amiaza și seara, apoi din nou spre sfârșitul intervalului, când s-au semnalat ploi de scurtă durată, asociate în unele cartiere cu descărcări electrice. Vântul a suflat slab și moderat, cu unele intensificări în timpul ploilor, la rafală atingându-se viteze de până la 47 km/h în zona preorășenească (la stația meteorologică Afumați). Temperatura maximă a fost de 31 de grade la Băneasa și Filaret și 32 de grade la Afumați, iar la ora 06.00 se înregistrau 19 grade la Băneasa, 20 de grade la Filaret și 21 de grade la Afumați.

**3. Prognoza meteorologică în intervalul 25.06.2019, ora 09.00 –26.06.2019, ora 09.00**

**ÎN ŢARĂ**

Vremea va deveni călduroasă în mare parte a țării, iar disconfortul termic se va accentua după-amiaza când, în zonele de câmpie și de podiș, local indicele temperatură-umezeală (ITU) va atinge și va depăși ușor pragul critic de 80 de unități. În sudul și sud-estul țării, precum și la munte, cu o probabilitate mai mare din a doua parte a zilei și la începutul nopții, instabilitatea atmosferică va fi temporar pronunțată **și se va manifesta prin accentuarea înnorărilor și perioade în care local se vor semnala averse ce vor avea și caracter torențial, frecvente descărcări electrice, intensificări de scurtă durată ale vântului, vijelii și posibile căderi de grindină, iar cantitățile de apă ce se vor înregistra, în intervale scurte de timp sau prin acumulare vor depăși 15...25 l/mp și pe arii restrânse 35 l/mp.** În restul teritoriului, cerul va fi variabil, iar ploile de scurtă durată însoțite de descărcări electrice și de unele intensificări ale vântului își vor face apariția doar pe spații mici, cu o probabilitate mai mare în centrul țării. Temperaturile maxime se vor încadra între 27 și 34 de grade, iar cele minime se vor situa în general între 13 și 24 de grade.

**LA BUCUREŞTI**

Vremea se va menține călduroasă, iar disconfortul termic ridicat, indicele temperatură-umezeală (ITU) urmând a atinge și depăși ușor pragul critic de 80 de unități. Cerul va fi variabil, iar din a doua parte a zilei gradul de instabilitate atmosferică va fi în creștere. Instabilitatea atmosferică se va manifesta prin accentuarea înnorărilor și perioade în care se vor semnala averse posibil torențiale, descărcări electrice, intensificări de scurtă durată ale vântului ce pot lua aspect de vijelie și condiții de grindină. Temperatura maximă va fi de 30...31 de grade, iar cea minimă de 19...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** revine cu informații privind fenomenul de mortalitate piscicolă semnalat la 23.06.2019, în jurul orei 17:50, pe râul Bahlui, în aval de podul de cale ferată de pe raza comunei Tomești, județul Iași. Ca urmare a precipitațiilor abundente produse în ultima perioadă, a creșterii rapide a debitelor afluente de pe cursurile de apă din amonte (care au condus la antrenarea de sediment și creșterea turbidității), precum și ca urmare a variațiilor de temperatură înregistrate în ultimele zile și valorilor scăzute ale oxigenului dizolvat în apă, s-au înregistrat local mortalități piscicole ale unor specii de pește de tip caras.

Rezultatele analizelor fizico-chimice, pe probele de apă prelevate în data de 23.06.2018, sunt următoarele:



Cantitatea totală de pește mort colectată în perioada 23-24.06.2019 (10 kg) va fi predată la o firmă specializată, în vederea distrugerii conform prevederilor legale.

Personalul tehnic al S.G.A. Iași monitorizează în continuare sectorul afectat al cursului de apă Bahlui pentru intervenție operativă în caz de necesitate.

Având în vedere rezultatele analizelor fizico-chimice și a faptului că pe sectorul afectat al cursului de apă Bahlui nu se mai constată mortalitate piscicolă, poluarea se sistează.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE